als_Latn dik_Latn sag_Latn
Federata e Historisë dhe Statistikave të Futbollit/ Ançeloti, trajneri më i mirë i 2014-ësKryesore, Sbota, Sport Thursday, January 22nd, 2015
Italiani është shpallur për këtë vit më i miri, ndërkohë që mbrapa tij vinin emra si Diego Simeone apo Pep Guardiola
Nuk është e lehtë të drejtosh Realin e Madridit. Emra të mëdhenj, lojtarë si Kristiano Ronaldo, Bejl apo Serxho Ramos nuk janë të lehtë për t’u menaxhuar, kjo edhe për shkak të individualitetit të tyre. Ndërsa gjithmonë i takon të luajë në një stadium i cili është i mbushur plot dhe që kërkon vetëm fitore, gola dhe spektakël. Mirëpo vetëm pak ditë më parë, Karlo Ançeleti deklaronte se të drejtosh Realin e Madridit është puna më e lehtë në botë. Në fakt, duhet të jetë edhe më frytdhënësja, duke qenë se falë sukseseve në një vit të jashtëzakonshëm në drejtimin e “Los Blancos”, trajneri italian është shpallur si trajneri më i mirë i 2014-ës nga IFFHS, Federata Ndërkombëtare e Historisë dhe Statistikave në Futboll. Në këtë mënyrë, Ançeloti rikthehet ta fitojë këtë vlerësim pas plot 7 vitesh, pasi ishte nderuar me çmimin në fjalë në vitin 2007, kur drejtonte Milanin. Në votimin për trajnerin më të mirë të vitit për 12 muajt që lamë pas Ançeloti mposhti homologun e tij të Atletikos së Madridit, Diego Simeonen. Gara mes të dyve ishte mjaft e fortë, duke qenë se Ançeloti zuri vendin e parë me 169 vota, ndërsa “El Cholo”, që arriti një sukses vërtet të pabesueshëm, duke i rrëmbyer me Atletikon titullin e La Ligas Realit dhe Barcelonës e madje i çoi “Los Colchoneros” deri në finalen e Ligës së Kampioneve, mori vetëm 30 vota më pak. Në vendin e tretë, i shkëputur nga dy trajnerët e skuadrave të Madridit, ndodhet Pep Guardiola, që koleksionoi 76 preferenca. Menjëherë pas treshes së podit vjen i vetëquajturi speciali Hoze Murinjo. Trajneri aktual i Çelsit gjithsesi duhet thënë se ndodhet goxha larg Guardiolës, rivalit të tij të dikurshëm në Spanjë me vetëm 15 preferenca. Pas portugezit vijnë Unai Emeri i Seviljes dhe Manuel Pelegrini i Mançester Sitit, ndërsa interesant është fakti se në vendin e 7 ndodhet Jurgen Klop, që pas një fundi katastrofik të 2014-ës në kampionat i duhet të mendojë për të shpëtuar mbijetesën e Borusias së Dortmundit në Bundesligë. 10-shja e trajnerëve më të mirë në botë në nivel klubesh plotësohet me Antonio Konten që gjatë viti të kaluar shpalli për herë të tretë radhazi Juventusin kampion të Italisë, si dhe Ronald Koeman dhe Rudi Garsian. Këtë vit duket se përsëri do të jenë të njëjtët trajnerë që do të duelojnë për këtë titull, pasi Reali apo Bajerni po ruajnë të njëjtin nivel loje, ndërkohë që nuk mbeten mbrapa as Atletiko Madrid apo Barcelona.
Granit Xhaka, gati për të siguruar vendin në Champions
Granit Xhaka me shokët e tij të Borusia Mynshengladbah duket se është përgatitur seriozisht për pjesën e dytë të garave në Bundesligën gjermane. Mynshengladbah, në pjesën e parë të garave, ka treguar performancë mjaft të mirë, duke mbyllur sezonin e dimri në vendin e katërt më 27 pikë. Skuadra gjermane në këtë kampionat është në rrugë të mirë që të sigurojë një vend që çon në Ligën e Kampioneve. Mesfushori shqiptar, në pjesën e parë të garave, ka treguar formë jashtëzakonisht të mirë dhe konsiderohet një nga futbollistët më të rëndësishëm tek Mynshengladbah. Prishtinasi është i bindur se skuadra e tij do ta arrijë të sigurojë një vend për Champions. “Duhet të jemi absolutisht të qartë se këtë herë ne kemi mundësi të jashtëzakonshme për të rrëmbyer një vend në Ligën e Kampioneve”, – ka thënë Xhaka. “Unë kam një ndjenjë se trajneri beson se ne mund të arrijmë këtë gjë. Vërtet dua të dëgjoj himnin e Ligës së Kampioneve”, – ka thënë lojtari që përfaqëson Zvicrën.
Aguero: Mesi nuk është në fushë shoku im
Sulmuesi i Mançester Sitit, Serxho Aguero, e pranon se linja e komunikimit me yllin e Barcelonës, Lionel Mesin është mbyllur. Aguero thotë se miqësia e tij me bashkëkombësin e tij do të jetë e mbyllur deri pas ndeshjeve Siti-Barcelona, që do të zhvillohen në muajin shkurt në kuadër të Ligës së Kampioneve. “Do të jetë një lojë e rëndësishme për mua, sepse do të luaj kundër mikut tim të madh, Mesit. Por, ne futemi në fushë që të fitojmë”, – ka thënë Aguero. “Klubi ynë ka investuar një shumë parash që në të arrijmë sa më larg që është e mundur në Ligën e Kampioneve, edhe pse ne e dimë se kjo do të jetë një ndeshje e fortë”, – tha sulmuesi argjentinas.
Ermir Kodra, president i ri i Parmës?
Parma vishet gjithnjë e më shumë kuqezi. Rezart Taçi tashmë është aksioneri kryesor i klubit emilian dhe është pikërisht biznesmeni shqiptar ai që vendos për lëvizjet që duhet të kryhen si në skuadër po ashtu edhe në administrimin e klubit. Kështu që, sipas raportimeve të gazetës lokale “Gazzetta di Parma”, Rezart Taçi ka emëruar si president të dukalëve Ermir Kodrën, duke mos dashur të jetë vetë zyrtarisht drejtuesi kryesor i klubit biznesmeni i naftës ka vendosur t’ia japë këtë detyrë 29-vjeçarit. Nëse gjithçka konfirmohet, atëherë Kodra do të jetë presidenti i parë shqiptar në një klub evropian. Kujtojmë që më parë u përfol edhe emri i Petrit Dokës si pasues i Xherardit, por në fund biznesmeni i argjendarive u tërhoq, ndërkohë që tashmë të paktën, sipas “Gazzetta di Parma”, duket e sigurt se klubi emilian do të kalojë në duart e Kodrës deri në fund të këtij sezoni. Gazeta lokale e qytetit italian zbulon se vendimi është marrë gjatë një darke ku të pranishëm kanë qenë vetë Taçi, Kodra, drejtori sportiv Leonardi si dhe kryetari i Bashkisë së Parmës Piçaroti. Ermir Kodra, nëse vërtet zyrtarizohet si presidenti i ri i Parmës, do të zotërojë jo vetëm klubin dukal, por edhe shoqërinë aksionere “Eventi Sportivi”, e cila është në pronësi të këtij klubi. Kujtojmë që Parma për momentin mban vendin e fundit në kampionat, por ka kryer disa lëvizje në merkaton e janarit, ku përveç Lilës janë afruar Noçerino, Varela dhe Kristian Rodrigez nga Atletiko e Madridit.
Ronaldo: Ibrahimoviç, sulmuesi më i mirë në botë
Legjenda e futbollit botëror, Luiz Ronaldo, ka deklaruar se Zllatan Ibrahomiviç është sulmuesi më i mirë në botë aktualisht. Sipas Ronaldos, atij Fenomenit, Ibrahimoviç aktualisht është lojtari më i mirë në botë, për shkak se luajti në shumë klube dhe fitoi shumë trofe. “Mendoj se Ibrahimoviç është sulmuesi më i mirë. Ai e mban numrin 10, por ai luan si numër 9 klasik. Vitin e kaluar kur shkova në Paris, e kam shikuar kur ai ka luajtur. Lëvizshmëria e tij është fantastike. Ai është shumë, shumë i mirë – më i miri për momentin”, – deklaroi Ronaldo “origjinali” ose Fenomeni.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn